als_Latn dik_Latn sag_Latn
Sot ne mbrëmje është radha e ndeshjeve te para ne 4 grupet e tjera te Champions Lige, ku spikat me se shumti ndeshja e grupit e mes Bayernit te Mynihut dhe Manchester Cityt. Nje ndeshje tradicionale anglo-gjermane e cila nuk është e para mes këtyre dy ekipeve në Champions vitet e fundit e ku, skuadra bavareze ka dominuar në tërësi ndaj anglezeve. Kampionet e Gjermanisë do të kenë disa mungesa më peshë përfshire këtu Zhvaishtagier, Alkantara, Badshtuber e në mënyre te veçante Riberi, ndërsa për Roben mund të vendoset në fund nëse do të luajë titullar apo jo tekniku Guardiola deklaroi se starti i mirë në grupe ka shumë rëndësi për vazhdimësinë. Ndërsa tek kampionet e Anglisë ka një dëshirë të madhe për t’u hakmarrë kundër Abayernit. Qytetaret nuk do të ketë në stol Pelegrinin që është i pezulluar ndërsa mungesa të sigurta janë Zabaleta dhe Jovetiç. Në sfidën tjetër të grupit, Roma kërkon ta nisë mbarë Championsin ku rikthehet pas disa vitesh edhe pse Cska Moske është një skuadër jo e lehte. Skuadra do të udhëhiqet nga kapiten toti ndërsa de rosi është mungesa më e madhe. Në grupin G ka interes edhe sfida që do të luhet në Londër mes Chelsea dhe Schalke. Murinjo kërkoi nga skuadra një start të fortë të fazës së grupeve duke besuar se kjo do të bëhet realitet edhe falë formës së mirë të bluve treguar në kampionat ku janë kryesues. Barcelona një nga favoritet e këtij kompeticioni do ta nisë edicioni e ri me një ndeshje të lehte në Kam Nou kundër Apoel Nikosia, megjithëse mbrojtësi Pike dhe trajneri Luis Enrike kërkuan kujdes. Interesant edhe sfida në Hollande mes Ajaksit dhe PSG e cila kërkon që këtë sezon t’i shkojë deri në fund këtij trofeu. Në grupin H, spikat ndeshja Atletik Bolbao vs Shaktar Donjetes.
als_Latn